#### Rámcová kúpna zmluva

uzavretá podľa ustanovenia § 409 a násl. Obchodného zákonníka č. 513/1991 Zb. v znení neskorších predpisov

# Čl. I. Zmluvné strany

**1.** **Predávajúci :** **BRENNTAG SLOVAKIA s.r.o.**

 **Glejovka 15**

 **902 01 Pezinok**

 Zastúpený : Ing. Marek Mikuš, konateľ

 Filip Cino, konateľ

 IČO :  31 336 884

 DIČ : 2020293561

 IČ DPH : SK 2020293561

 Bankové spojenie : Tatra Banka a.s., Bratislava

 Číslo účtu : 2675000294/1100

 Zápis v OR : Okresný súd v Bratislava I., Oddiel : Sro, Vložka číslo : 3873/B

 Kontaktná osoba: Mgr. Gabriela Romanovska

 Kontaktné údaje: 0902 922 729

**2.** **Kupujúci :** **TERMALŠPORT TS s.r.o.**

 **Trojičné námestie 185/2**

 **027 44 Tvrdošín**

 Zastúpený: Ing. Ivan Šaško, konateľ spoločnosti

 IČO: 36 784 478

 DIČ: 2022382318

 IČ DPH: SK2022382318

 Bankové spojenie: Všeobecná úverová banka, RP Tvrdošín

 Číslo účtu : 2308440853/0200

 Zápis v OR : Okresný súd v Žiline, Oddiel: Sro, Vložka číslo:19036/L

Kontaktná osoba: p. Lucká 043 / 532 26 60

kontaktná osoba pre zasielanie objednávok:

Katarína Čermáková, katarina.cermakova@brenntag.sk, sales@brenntag.sk; telefón: 0902 922 730, 033/6485 730

## Čl. II. Predmet rámcovej zmluvy

1. Predmetom tejto rámcovej zmluvy je dohoda zmluvných strán o predmete dodávky, cene a platobných podmienkach, obchodných a dodacích podmienkach dodávok tovaru, ktoré budú zmluvné strany realizovať po dobu platnosti tejto rámcovej zmluvy.
2. Predávajúci sa touto zmluvou zaväzuje, že za podmienok dohodnutých v tejto rámcovej zmluve, bude po dobu platnosti rámcovej zmluvy pre kupujúceho dodávať tovar **– chlórnan sodný a kyselinu sírovú akum.,** v súlade s konkrétnou požiadavkou kupujúceho uplatnenou formou čiastkových písomných objednávok.
3. Predávajúci sa zaväzuje dodať kupujúcemu riadne a včas ním objedaný tovar a kupujúci sa zaväzuje ním objednaný tovar prevziať a zaplatiť zaň zmluvne dohodnutú cenu. Momentom prevzatia tovaru prechádza na kupujúceho aj vlastnícke právo k dodanému tovaru.

## Čl. III. Doba, čas a miesto plnenia

1. Zmluvné strany sa dohodli predmet plnenia, čo do množstva, miesta plnenia a termínu dodávky upresňovať v dielčích objednávkach kupujúceho zasielaných na **sales@brenntag.sk**. Podmienky dodávky podľa jednotlivých čiastkových objednávok musia zodpovedať podmienkam dohodnutým v tejto rámcovej zmluve.
2. Miestom plnenia sa rozumie miesto: Termálne kúpalisko Oravice.
3. Písomná objednávka bude obsahovať :
* údaj o čísle tejto rámcovej zmluvy a čísle objednávky,
* presnú špecifikáciu objednávaného tovaru,
* objednávané množstvo,
* údaj o jednotkovej cene podľa rámcovej zmluvy,
* požadovaný termín dodania,
* miesto splnenia – určenia s uvedením kontaktnej osoby oprávnenej tovar prevziať
* údaje pre fakturáciu dodávky.
1. Predávajúci sa zaväzuje dodať predmet plnenia kupujúcemu najneskôr do 10 dní od doručenia objednávky kupujúceho, ak nebude zo strany kupujúceho, po predchádzajúcej dohode s predávajúcim v čiastkovej objednávke uvedené inak. V prípade predĺženia takto určenej dodacej lehoty, je predávajúci povinný okamžite informovať o neskoršom termíne dodania tovaru.
2. Dodávka tovaru zo strany predávajúceho je splnená jeho odovzdaním kupujúcemu. Súčasťou dodávky tovaru je dodací list s presne špecifikovaným množstvom a druhom tovaru.
3. Vlastnícke právo k dodávkam prechádza na kupujúceho prevzatím tovaru v mieste splnenia dodávky.
4. Predávajúci poskytuje na dodaný tovar záruku v dĺžke **podľa stanovenej expiračnej doby tovaru**, ktorá nesmie byť kratšia ako 6 mesiacov, mimo materiálov, ktoré zo samotnej povahy materiálu majú dobu použiteľnosti nižšiu.. Záručná doba začína plynúť dňom prevzatia tovaru kupujúcim v mieste plnenia určeného podľa tejto zmluvy.
5. Táto zmluva sa uzatvára na dobu **určitú do 31.12.2020.** Zmluva nadobúda účinnosť dňom podpisu posledným účastníkom zmluvných strán.

9. Zmluvu je možné zrušiť na základe písomnej dohody zmluvných strán kedykoľvek alebo vypovedať písomnou výpoveďou s výpovednou dobou 1 mesiac. Výpovedná doba začína plynúť prvým dňom mesiaca nasledujúceho po doručení výpovede druhej zmluvnej strane.

**Čl. IV. Dohoda o cene**

1. Cena tovaru podľa tejto rámcovej zmluvy je určená dohodou zmluvných strán podľa zákona č.18/1996 Z.z. o cenách v znení neskorších predpisov. Jednotková cena tovaru je uvedená v **Prílohe č. 1 - Cenová ponuka** tejto zmluvy. V dohodnutej cene je započítaná cena za samotný materiál. Ostatné možné náklady sú uvedené vo Všeobecných obchodných pravidlách spoločnosti Brenntag Slovakia s.r.o. zo dňa 1. 9. 2012. Všeobecné obchodné pravidlá tvoria neoddeliteľnú súčasti tejto zmluvy, ktoré sú neoddeliteľnou súčasťou cenovej ponuky ako **Príloha č.1** - **Všeobecné obchodné podmienky.**
2. DPH účtuje predávajúci podľa predpisov platných v čase fakturácie.
3. Ceny uvedené v Prílohe č. 1 sa použijú na dodávky tovaru realizované na základe čiastkových objednávok uplatnených kupujúcim. Prípadnú zmenu ceny jej znížením alebo zvýšením je možné vykonať len na základe dohody zmluvných strán dodatkom k tejto rámcovej zmluve.

## Čl. V. Platobné podmienky

1. Zmluvné strany sa dohodli na spôsobe úhrady na základe daňového dokladu – faktúry, ktorej splatnosť bude **14** dní od vystavenia. Za deň úhrady sa považuje deň pripísania peňažnej čiastky na účet predávajúceho. Faktúra bude doručená na adresu kupujúceho v jednom vyhotovení. V pochybnostiach sa má za to, že faktúra bola doručená tretí deň po jej odoslaní.
2. Zmluvné strany sa dohodli na tom, že predávajúci nebude od kupujúceho požadovať poskytnutie preddavku.
3. Faktúra ako daňový doklad musí obsahovať všetky náležitosti daňového dokladu podľa zákona o dani z pridanej hodnoty a údaj o čísle objednávky.

 Ak faktúra bude obsahovať nesprávne alebo neúplné údaje kupujúci je oprávnený ju vrátiť.

 Predávajúci je povinný faktúru podľa charakteru nedostatku opraviť alebo vystaviť novú.

 Vrátením faktúry neplynie lehota jej splatnosti.

1. V prípade, že faktúra nebude uhradená v lehote splatnosti, kupujúci uhradí predávajúcemu úrok z omeškania vo výške 0,05% z dlžnej sumy za každý deň omeškania

### Čl. VI. Reklamačné, záručné a kvalitatívne podmienky

1. Predávajúci je povinný dodať tovar v množstve a sortimente v súlade s touto zmluvou. Za tým účelom je kupujúci povinný pri prevzatí dodávky zistiť jej stav a kompletnosť a bez zbytočného odkladu písomne reklamovať všetky zrejmé a zistiteľné vady, vrátane vád, pre ktoré je predpísaný alebo obvyklý chemický alebo technický rozbor. Právo zo zodpovednosti za vady zaniká, ak ich kupujúci nereklamuje najneskôr do 10 dní po príchode dodávky do miesta určenia – splnenia.
2. Všetky ostatné vady je kupujúci povinný reklamovať písomne u predávajúceho bez zbytočného odkladu najneskôr do 5 dní po ich zistení.
3. Pri reklamácii kvality musia byť reklamované tovary až do vybavenia reklamácie uložené oddelene od ostatného tovaru. Kupujúci nie je oprávnený bez predchádzajúceho súhlasu predávajúceho nakladať s nimi spôsobom, ktorý by preskúmanie reklamovanej vady sťažil a lebo znemožnil.
4. Pri porušení zmluvy podstatným spôsobom sa uplatnenie nárokov riadi ustanovením § 436 Obchodného zákonníka. Uplatnenie nároku musí kupujúci oznámiť predávajúcemu

 najneskôr v oznámení o nedostatku (reklamácii). Uplatnený nárok nemôže kupujúci

 dodatočne zmeniť bez súhlasu predávajúceho.

1. Ak bude dodaním tovaru s nedostatkami zmluva porušená nepodstatným spôsobom, uplatnenie nárokov sa riadi ustanovením § 437 Obchodného zákonníka. Lehota na uplatnenie nároku je rovnaká ako v bode 4 tohto článku zmluvy. Pri voľbe nároku obdobne platí ustanovenie bodu 4 tohto článku.

#### Čl. VII. Ostatné a záverečné ustanovenia

1. Ustanovenia tejto zmluvy majú prednosť pred ustanoveniami Všeobecných obchodných pravidiel spoločnosti Brenntag Slovakia s.r.o. zo dňa 1. 9. 2012.
2. Práva a záväzky z tejto zmluvy prechádzajú aj na právnych nástupcov zmluvných strán.
3. Predávajúci je oprávnený bez predchádzajúceho písomného súhlasu kupujúceho postúpiť svoju pohľadávku voči kupujúcemu inej osobe.
4. Zmeny alebo doplnenia zmluvy môžu byť vykonané len písomnými dodatkami so súhlasom obidvoch zmluvných strán.
5. Na právne vzťahy osobitne neupravené touto zmluvou sa primerane vzťahujú príslušné ustanovenia Obchodného zákonníka.
6. Táto zmluva sa vyhotovuje v 4 rovnopisoch, 2 vyhotovenia pre predávajúceho a 2 pre kupujúceho.

V Pezinku, dňa V  , dňa

Za predávajúceho : Za kupujúceho :

.................................................

 Ing. Marek Mikuš

 konateľ

.................................................

 Filip Cino

 konateľ